TACC ปิดตลาดพุ่งเกือบ 13% โบรกฯ มองพื้นฐานแกร่ง
TACC บวกเกือบ 13% โดยราคาหุ้นปิดตลาดวันนี้อยู่ที่ 4.66 บาท บวก 0.52 บาท หรือ 12.56% สูงสุดที่ 4.98 บาท ต่ำสุดที่ 4.24 บาท มูลค่าซื้อขายที่ 1.40 พันล้านบาท
8 ธ.ค. 2558

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ปิดตลาดวันนี้อยู่ที่ 4.66 บาท บวก 0.52 บาท หรือ 12.56% สูงสุดที่ 4.98 บาท ต่ำสุดที่ 4.24 บาท มูลค่าซื้อขายที่ 1.40 พันล้านบาท ขณะที่ดัชนีตลาดหุ้นไทยโดยรวมลบ 1.99%
ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน TACC เปิดเผยว่า TACC มีปัจจัยพื้นฐานที่แข็งแกร่ง รวมถึงศักยภาพการเติบโตในอนาคตของธุรกิจเครื่องกดเครื่องดื่มแบบอัตโนมัติ ที่จะช่วยสนับสนุนให้ผลประกอบการของ TACC สามารถเติบโตอย่างโดดเด่นในช่วง 3 ปีข้างหน้า
 